**Peugeot 207** je gradski automobil kojeg je francuski proizvođač Peugeot lansirao na tržište u siječnju 2006. 
Očekuje se da će postati uspješni nasljednik Peugeota 206, koji se zbog njegove velike popularnosti nastavio proizvoditi za europska i ostala tržišta do 2010. 

Automobil je dug 4.030 m (20 cm duži od Peugeot 206), širok 1.720 m i visok 1.472 m. Prednja maska 207-ice obogaćena je naglašenim usisnikom zraka te zaoštrenim, tehnološki unaprijeđenim farovima duljine gotovo 80 cm. Jasnu distinkciju između izvedbi izvedbi daju maglenke, "klasične" u donjem dijelu odbojnika, odnosno "sportske" obrubljene kromom. 

Obzirom na testiranja i ocjene od strane EuroNcap-a, Peugeot 207 spada u najsigurnije modele na tržištu. Bazne izvedbe opremljene su ABS-om i setom zračnih jastuka, a 207 je jedan od prvih automobila za koje se može reći da je razvijen u skladu s propisima nove europske regulative vezane za zaštitu pješaka u slučaju udara vozila. U prednjem dijelu automobila integriran je dvostruki sustav koji ograničava posljedice naleta na pješaka te olakšava popravak vozila. Zaštitu od sudara upotpunjavaju i umetak koji ograničava pomicanje sklopa motora prema putničkom prostoru i stup upravljača s hodom od 70 milimetara. U slučaju sudara aktivni oslonac za noge povlači se čuvajući kut zgloba te sprječavajući na taj način teže ozljede. Isto tako, noge suputnika naslonjene su na oslonac čiji je nagib specifično određen, kako bi se izbjegle posljedice naglog trzaja. Zaštita protiv bočnih udara osigurana je koncepcijom armature karoserije koja apsorbira energiju udarca i čuva životni prostor putnika.

ESP sustav (Electronic Stability program), koji obuhvaća kontrolu proklizavanja (ASR) te kontrolu stabilnosti (CDS) posljednje generacije dostupan je kroz dodatnu opremu ili u seriji u svim verzijama.

Proširenje traga kotača omogućava bolje držanje karoserije i stabilnost u raznim dinamičkim situacijama. Električni servo upravljač tipa karakteristikama se prilagođava različitim uvjetima i omogućava dobar osjećaj u vožnji, kako u gradskoj vožnji, tako i na otvorenom. 

Peugeot 207 trenutno je dostupan kao hatchback s troja ili petora vrata i u kombinaciji sa šest razina opreme, a od 2007. godine očekuje se i njegova Peugeot 207 CC coupé-cabriolet, te vjerojatno i karavan verzija. Model raspolaže gamom od tri benzinska (1,4/75 KS, 1.4/90 KS i 1.6/110 KS) te tri dizel HDi motora (1.4/68 KS, 1.6/90 KS, 1.6/110 KS), poznatom iz modela 206. 

* InterijerInterijer
* Cabriolet CCCabriolet *CC*
* Sportska verzija RCSportska verzija *RC*
* 
* Studija SW OutdoorStudija *SW Outdoor*

Vanjske poveznice
-----------------

* Peugeot 207
* Peugeot Hrvatska

  

  


|  |  |
| --- | --- |
| Peugeot logo **Peugeot** — Proizvod korporacije PSA Peugeot Citroën — vremenski slijed od 1950. godine do danas | Uredi  |
| **Klasa** | 1950.-1959. | 1960.-1969. | 1970.-1979. | 1980.-1989. | 1990.-1999. | 2000.-2009. |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Mini |  |  |  | 104 |  |  | 106 |  | 107 |
| Gradski | 203 |  | 204 |  |  | 205 |  | 206 | 207 |
| Kompaktni |  |  | 304 | 305 | 309 | 306 | 307 | 308 |
| Srednja |  | 403 | 404 |  |  | 405 | 406 | 407 |
| Viša srednja |  |  | 504 | 505 |  |  |
|  |  |  | 604 |  | 605 | 607 |
| Minivan |  |  |  |  |  | 806 | 807 |
| Microvan |  |  |  |  |  |  | 1007 |
| SUV |  |  |  | P4 |  |  | 4007 |